open-index/open-wikipedia-markdown huggingface dataset:
Haisommer 2

***Haisommer 2*** (originaltittel: *Jaws 2*) er en amerikansk thriller fra 1978 regissert av Jeannot Szwarc. Filmen handler om en liten amerikansk kystby som blir terrorisert av en svær hvithai. Hendelsene skjer noen få år etter at en annen hvithai har terrorisert stedet. Politisjefen er overbevist at en ny hai er på ferde, men blir kraftig motarbeidet av kommersielle krefter som vil berge turistsesongen. Hovedrollen spilles av Roy Scheider, mens andre sentrale roller spilles av Lorraine Gary, Murray Hamilton, Joseph Mascolo, Jeffrey Kramer og Mark Gruner.

Den er en oppfølger til *[[Haisommer]]* (1975), og ble i 1983 etterfulgt av *[[Haisommer 3]]*.

Den fikk blandet mottakelse av filmkritikerne, men ble en stor publikumssuksess.

## Handling
Handlingen er lagt til den lille kystbyen Amity. Det er gått fire år siden en stor hvithaien herjet i området, og stedet har ikke helt klart å gjenvinne sin tidligere popularitet blant turistene. Men nå er det anlagt en rekke nye hoteller og sommerturismen begynner å blomstre igjen. Plutselig begynner mennesker å forsvinne igjen. Først forsvinner to fritidsdykkere, deretter forsvinner ei jente på vannski og båtføreren omkommer på uforklarlig vis. Senere finner man en strandet spekkhogger med store bitemerker på stranda. Dette gjør Brody mistenksom og han tilkaller derfor en marinbiolog for å få stadfestet sin mistanke. Funnene gjør at han kontakter borgermesteren for å informere ham om at de trolig har et nytt problem med hai. Men borgermesteren stiller seg motvillig til hans mistanke og ber ham om å forholde seg rolig. Brody holder imidlertid på sitt og når et bilde fra et undervannskamera fra de forsvunne fritidsdykkerne fremkalles, forsterkes hans mistanke. Han er overbevist om at bildet viser et nærbilde av en hvithai og legger dette frem som bevis for det lokale byrådet. Men hans sterke overbevisning deles ikke av dem. De mener han er paranoid og og etterhvert får han sparken. Brody overlater deretter ansvaret til visesheriffen og drukner sine sorger i alkohol. Dagen etter sniker hans to sønner seg ut av huset for å være med på en seilas sammen med en rekke jevnaldrende ungdommer. Ute på havet blir ungdommene til sitt store sjokk angrepet av hvithaien. Deretter blir de drivende rundt ute på havet uten muligheter til å tilkalle hjelp. Til slutt kommer Brody dem til unnsetning.

## Om filmen

### Popularitet og økonomi
*Haisommer 2* ble en av de mest sette filmene i 1978. Den innbrakte $188 millioner på verdensbasis, hvorav $78 millioner i USA. Den ble den nest mest innbringende av de fire Haisommer-filmene og ble den femte mest innbringende filmen i USA i 1978.

Produksjonskostnadene var på $20 millioner.

### Anmelderne
Den fikk blandet mottakelse av kritikerne, noe som gjenspeiles i at den har fått 61 % på Rotten Tomatoes. Den amerikanske filmkritikeren Leonard Maltin gav den 2,5 av 4 stjerner.

''VGs'' anmelder gav den terningkast fire og omtalte den som en vellaget oppfølger. Anmelderne i *Arbeideravisa* og *[[Dagbladet]]* gav den terningkast tre.

## Rollebesetning

## Referanser


## Eksterne lenker
*
Oslo Høyre

**Oslo Høyre** er partiet Høyres kommune- og fylkesorganisasjon i Oslo. Oslo Høyre har rundt 4&nbsp;000 kontingentbetalende medlemmer og rundt 450 tillitsvalgte. Oslo Høyres leder er Mudassar Kapur, og Ingeborg Tennes er nestleder. Ingrid Eriksen er Oslo Høyres sekretariatsleder/sjefsekretær.

Høyre har 20 representanter i Oslo bystyre 2023–2027. Merete Agerbak-Jensen er leder i bystyregruppen. Anne Lindboe er Oslos ordfører, og Eirik Lae Solberg er byrådsleder.

Oslo Høyre har fire representanter på Stortinget i perioden 2025–2029: Ine Eriksen Søreide, Nikolai Astrup, Mudassar Kapur og Mathilde Tybring-Gjedde.

## Organisasjon
Oslo Høyres øverste organ er Representantskapets årsmøte. Der møtes utsendinger fra bydelene, sideorganisasjonene, Hovedstyret og folkevalgte i bystyret. Årsmøtet velger partiets ledelse, behandler hovedstyrets årsberetning og vedtar Oslo Høyres stortingsvalgprogram, bystyreprogram og andre politiske uttalelser.

Partiets øverste organ mellom årsmøtene er Representantskapet. Representantskapet møter normalt 5–6 ganger i året og har samme sammensetning som årsmøtet. Representantskapet fatter beslutninger i større politiske saker, og har som oftest et politisk hovedtema til diskusjon i hvert møte. 

Det daglige arbeidet i partiet ledes av Arbeidsutvalget. Arbeidsutvalget møtes minst annenhver uke og behandler alle løpende saker; politisk, organisasjonsmessig og administrativt.

**Oslo Unge Høyre**

Oslo Unge Høyre, stiftet 3. desember 1919, er Unge Høyres største fylkesorganisasjon, og er representert i alle organer i Oslo Høyre. Leder i Oslo Unge Høyre er Nikolai B. Dyvik.

**DKSF - Høyres Studenter i Oslo**

Den Konservative Studenterforening (DKSF), Høyres Studenter i Oslo, ble stiftet som Nordens første politiske studentforening 16. mars 1891 og er Høyres Studenters største fylkesorganisasjon. Foreningen dekker universitetene og de høyere utdanningsinstitusjonene i Oslo. DKSF er representert i Hovedstyret, Representantskapet og komitéer i Oslo Høyre. Formand i DKSF er Louise Cathrine Ilebekk Laheld. 

## Ledere

*Emil Stang 1884–1889
*Christian Schweigaard 1889–1890
*Emil Stang 1891–1893
*Karl Lous 1893–1897
*Edmund Harbitz 1898–1903
*Carl Unger 1903–1906
*Nils Yngvar Ustvedt 1907–1909
*Arthur Skjelderup 1910–1914
*Otto B. Halvorsen 1914–1916
*Nils Yngvar Ustvedt 1916–1918
*Adolf Thune-Larsen 1919
*Henrik Bergh 1920–1922
*Tollef Bredal 1923–1925
*Eyvind Getz 1926–1931
*Arnold Schibbye 1932–1938
*Rolf Stranger 1939–1970
*Otto Grieg Tidemand 1970–1974
*Jan P. Syse 1974–1982
*Per Ditlev-Simonsen 1982–1988
*Oddmund Hammerstad 1988–1992
*Jon Lyng 1992–1996
*Anders C. Sjaastad 1996–2000
*Per-Kristian Foss 2000–2004
*Heidi Larssen 2004–2006
*Michael Tetzschner 2006–2012
*Nikolai Astrup 2012–2018
*Heidi Nordby Lunde 2018–2022.
*Morten Steenstrup 2022–2024
*Mudassar Kapur 2024–d.d

## Referanser


## Litteratur
* 
* 
* 

## Eksterne lenker
* 
* 
*  Oslo Unge Høyre
*  DKSF | Den Konservative Studenterforening
Oslo Venstre

**Oslo Venstre** er et av Venstres største fylkeslag. Fylkeslaget er representert på Stortinget med Guri Melby, Ola Elvestuen og Grunde Almeland i perioden 2021–2025. Ved bystyrevalget i 2023 oppnådde Oslo Venstre 9,1% oppslutning og seks representanter i bystyret

## Historie
På 1800-tallet hadde Christiania flere politiske foreninger som var knyttet til Venstre. Blant disse var den mer eksklusive Private Liberale Klub og Kristiania Liberale Forening (grunnlagt 1884), som bl.a. ble ledet av Fredrik Arentz Krog. I 1893 ble ulike Venstreforeninger samlet i Kristiania Venstre, det senere Oslo Venstre. Oslo Venstre med forløpere hadde helt fra 1884 også nære bånd til Norsk Kvinnesaksforening (NKF), en tilknytning som fortsatt var viktig i 1950- og 1960-årene da NKF sammen med Venstre blant annet arbeidet for å få slutt på samskatten og fremme en rekke andre likestillingspolitiske saker. Venstrekvinnelaget ble opprinnelig etablert som en organisasjon innen Kristiania Venstre i 1911 og utvidet til en landsforening i perioden 1927–1928.

## Organisasjon

Oslo Venstre ledes av Anna Dåsnes. Nestledere er Olav Persson Ranes og Gøril Havro. De tre er valgt for perioden 2024–2026. Sekretariatsleder er Boye Bjerkholt. Fylkeslaget har kontorer i Venstres Hus i Møllergata 16.

Fylkeslagets høyeste organ er årsmøtet, som avholdes innen utgangen av februar hvert år. Årsmøtet består av valgte delegater fra bydelslagene i Oslo Venstre, styret i fylkeslaget, representanter fra stortingsgruppen, bystyregruppen, Oslo Unge Venstre, Oslo Venstrekvinnelag og Oslo Liberale Studentforening. Mellom årsmøtene er hovedstyret fylkeslagets høyeste organ. Hovedstyret møtes omkring seks ganger i året og består av styret i fylkeslaget, lederne i bydelslagene, representanter fra stortingsgruppen, bystyregruppen, Oslo Unge Venstre, Oslo Venstrekvinnelag og Oslo Liberale Studentforening. I tillegg møter tre direktevalgte representanter som er valgt av årsmøtet.

Gamle Oslo Venstre ble stiftet 1. januar 1988.

Mellom hovedstyremøtene er fylkesstyret fylkeslagets høyeste organ. I perioden 2024–2026 består fylkesstyret i Oslo Venstre av syv årsmøtevalgte medlemmer og én representant hver fra Oslo Unge Venstre og Oslo Venstrekvinnelag:  

;Lokallag

Oslo Venstre som fylkeslag er paraplyorganisasjon for femten lokallag som følger bydelsgrensene i Oslo. Disse er som følger:

## Folkevalgte

;Stortinget 2021–2025

;Oslo byråd 2023–2027

;Oslo bystyre 2023–2027

;Bydelsutvalgene 2023–2027

## Historikk

Venstres oppslutning i Oslo ved de seneste valgene:

## Referanser


## Eksterne lenker
* Oslo Venstres hjemmeside
* Bystyrevalgprogram 2011-2014 (.pdf)
* Valgresultat 2011
Herbie Flowers

**Brian Keith «Herbie» Flowers** (1938–2024) var en britisk studiomusiker som spesialiserte seg på bassgitar, kontrabass og tuba. Han opptrådte med både David Bowie, Elton John og senere Lou Reed og T. Rex. I tillegg opptrådte Flowers med musikere som Tom Jones, Roy Harper, Paul McCartney og Frank Sinatra.

## Biografi
I 1969 var Flowers med på å grunnlegge gruppa Blue Mink, og spilte på deres låt «Melting Pot», som til slutt endte på tredjeplass på den britiske singlelisten UK Singles Chart. I 1972 ble Flowers bassarbeid kjennetegnet for åpningssekvensen på «Walk on the Wild Side» av Lou Reed og samtidig en viktig del av David Bowies album *[[Space Oddity]]*, *[[Diamond Dogs]]* og konsertalbumet *[[David Live]]* samt Harry Nilssons sang «Jump into the Fire».

Flowers spilte bass på konseptalbumet *[[Jeff Wayne's Musical Version of The War of the Worlds]]*, som handlet om Herbert George Wells' verk *[[Klodenes kamp]]*. Han ble siden medlem av både CCS og senere T. Rex med Marc Bolan fra august 1976 til Bolans død i september 1977.

Herbie Flowers komponerte låta «Grandad» for Clive Dunn, som lå på topp hos de britiske hitlistene i 1971. Låta ble angivelig til etter at Clive Dunn og Flowers møttes på en fest hvor Dunn utfordret han til å skrive en låt for ham. Ifølge Flowers på BBC Radio 2–programmet *Jammin* skal han ha skrevet sangen ved å bruke en enkel bok om komposisjon. Han skulle likevel ha hatt problemer med å begynne på sangen, men etter at han ringte til sin vokalistvenn Kenny Pickett (kjent fra The Creation) og fikk han til å komme, kom idéen om å bruke lyden av ringeklokken etter at Pickett ankom. Denne lyden ble siden en kjent del av sangen.

Videre i 1979 ble han medgrunnlegger av bandet Sky, som etterhvert fikk betydelig suksess i Storbritannia. I mellomtiden bidro han blant annet også med tuba på Camels progrockalbum *[[Nude]]*. Siden Skys oppløsning tidlig på 1990-tallet brukte Flowers tiden sin på å spille jazz samt som lærer innen bassgitar og ledet flere undervisninger på skoler hvor han hjalp barn med generell musikkundervisning.

## Referanser


## Eksterne lenker
* 
*  Uoffisiell hjemmeside om bandet Sky og Herbie Flowers
*  Myvillage.com – Intervju med Herbie Flowers (Publisert 16. juli 2007).
Anthocharidini

* *se systematisk inndeling*

**Anthocharidini** er en delgruppe av hvitvingene. De fleste artene finnes i varmere strøk. I Norden er bare noen få representert.

## Utseende
Middelsstore, stort sett hvite sommerfugler, vingespissen er gjerne oransje, rødlig eller svart. Undersiden av bakvingen er ofte farget i grønt og hvitt.

## Levevis
Flukten er langsom og litt flagrende. Larvene utvikler seg oftest på planter i korsblomstfamilien.

## Utbredelse
Gruppen finnes i alle verdensdeler bortsett fra Australia, det finnes imdlertid bare én art i den sørøstlige delen av Asia. Hoveddelen av artene lever i Holarktis.

## Systematisk inndeling
Anthocharidini har mange slekter på verdensbasis, men bare tre slekter er representert i Europa, med 14 europeiske arter.

* sommerfugler (Lepidoptera) 
** gruppe / overfamilie **[[dagsommerfugler]]** (Papilionoidea)
*** familie hvitvinger (Pieridae) 
**** delgruppe Pierinae
***** delgruppe / stamme Anthocharidini 
****** slekt *[[Leptosia]]* Hübner, 1818  – 7 arter i Afrika og én i Sørøst-Asia
****** *[[Eroessa chiliensis]]* (Guérin-Méneville, 1830)  – bare i Chile
****** slekt *[[Anthocharis]]* Boisduval, Rambur, Duméril & Graslin, 1833 – 17 arter, Holarktis. I Europa:
******* Aurorasommerfugl, *[[Anthocharis cardamines]]* (Linnaeus, 1758)
******* *[[Anthocharis damone]]* Boisduval 1836
******* *[[Anthocharis euphenoides]]* Staudinger 1869
******* *[[Anthocharis gruneri]]* Herrich-Schäffer 1851 
****** slekt *[[Euchloe]]* Hübner, 1819  – 26 arter, Holarktis. I Europa:
******* underslekt *Elphinstonia* 
******** *[[Euchloe charlonia]]* (Donzel 1842)
******** *[[Euchloe penia]]* (Freyer 1851)
******* underslekt *Euchloe* 
******** *[[Euchloe ausonia]]* (Hübner 1804)
******** *[[Euchloe belemia]]* (Esper, 1800)
********* underart *[[Euchloe belemia belemia]]* (Esper 1800)
********* underart *[[Euchloe belemia hesperidum]]* Rothschild 1913
******** *[[Euchloe crameri]]* Butler 1869
******** *[[Euchloe insularis]]* (Staudinger 1861)
******** *[[Euchloe simplonia]]* (Freyer 1829)
******** *[[Euchloe tagis]]* (Hübner 1804)
****** slekt *[[Hesperocharis]]* Felder, 1862  – 12 arter, Neotropisk
****** slekt *[[Zegris]]* Boisduval, 1836 – 3 arter, den palearktiske sone. I Europa:
******* underslekt *Microzegris* 
******** *[[Zegris pyrothoe]]* (Eversmann 1832)
******* underslekt *Zegris* 
******** *[[Zegris eupheme]]* (Esper 1804)

## Kilder
*  Pierinae – http://www.nic.funet.fi/
* Fauna Europaea Web Service (2004) Fauna Europaea version 1.1, www.faunaeur.org .

## Eksterne lenker
*
Deram Records

**Deram Records** var et britisk plateselskap som lå under paraplyen til Decca Records og som fungerte som platemerke for både alternative og progressive artister. Som de fleste andre subsidiære plateselskaper under Decca så ble Derams motstykke i USA distribuert under London Records.

Deram var i all hovedsak aktivt mellom 1966 og 1973, men fungerte i praksis over en lengre periode helt til begynnelsen av 1980-tallet. Decca brukte Deram Records i markedet mot både Island Records, Harvest Records (som var eid av EMI) og Vertigo Records (som ble startet av Philips Records), men feilet i å etablere seg på lang sikt.

Fra starten av var artister innen popsjangeren sidestilt med artister og band innen progrocken, til tross for Deccas hensikt om å gjøre Deram til et merke kun for alternativ musikk. Både David Bowie og Cat Stevens fikk imidlertid en tidlig suksess på selskapet, før de omsider flyttet over til henholdsvis Philips Records og Island Records. Tre av deres tidlige hitlåter var Procol Harums *«A Whiter Shade of Pale»*, The Moves *«Night of Fear»* og *«I Can Hear the Grass Grow»*.

I 1969 startet Decca et rent progressivt merke under navnet *Nova*, som varte i mindre enn ett år. Dette har siden ført til forvirringer siden flere utgivelser har kommet under navnet *Deram Nova* og *Decca Nova*. Decca ga siden ut to album på vinyl fra Justin Haywards (The Moody Blues) under navnet *Songwriter* (1977) og *Night Flight* (1980). Deram hadde blant annet punkrockbandene Bananarama, The Modettes, Splodgenessabounds og TV21 under deres kontroll tidlig på 1980-tallet før merket forsvant under Decca Records igjen, som siden ble kjøpt opp av Universal Music.

## Artister under Deram Records

## Eksterne lenker
*  Collectable-records.ru - Coverdesign og artister fra Deram Records
*  Liste over singler fra Deram
*  En diskografi over singler fra den amerikanske delen av Deram
*  En albumdiskografi fra den canadiske delen av Deram
Gottfried Keller

**Gottfried Keller** (1819–1890) var en sveitsisk forfatter. Han er mest kjent for romanen *Der grüne Heinrich*.

Keller gav ut sine første dikt i 1846. I 1855 kom den halvt selvbiografiske *Der grüne Heinrich*, som beskriver en ung mann med en mislykket kunstkarrière. I 1872 kom *Sieben Legenden*.

Keller var en god forteller, og skrev noen av de mest kjente tyske novellene fra denne perioden. Blant disse kan nevnes *Romeo und Julia auf dem Dorfe* og *Züricher Novellen*. 

## Referanser


## Litteratur
* 
* 
*  2008

## Eksterne lenker
* 
* 
* 
* 
* 
*  Gottfried Keller i Zeno.org
* 
*
Gered Mankowitz

**Gered Mankowitz** (født 3. august 1946 i London) er en engelsk fotograf som har hatt sitt virke innen rockemusikken de siste 40 årene. Flere av hans portrettbilder av rockeartister som The Rolling Stones og Jimi Hendrix er nå blitt en del av den permanente kolleksjonen til National Portrait Gallery i London. 

Mankowitz åpnet sitt eget studio i 1963 etter studiene og ble siden forespurt om å ta bilder av Marianne Faithfull som da hadde fått sitt gjennombrudd med låta *«[[As Tears Go By (sang)|As Tears Go By]]»*. Etter å arbeidet tett innpå henne ble han forespurt av hennes plateprodusent Andrew Loog Oldham om å fotografere for The Rolling Stones, som Oldham også var manger og produsent for. Han fortsatte å fotografere Rolling Stones til 1967, da gruppa og Oldham brøt samarbeidet. 

Gjennom resten av 1960-tallet fortsatte Mankowitz samarbeidet med Oldham gjennom hans plateselskap Immediate Records og arbeidet mot flere artister som Jimi Hendrix, Free, Traffic, The Yardbirds, The Small Faces og Soft Machine. På 1970-tallet arbeidet han også opp mot Slade, Gary Glitter, Suzi Quatro, Sweet, Elton John, Kate Bush, Camel, Eurythmics, ABC, Duran Duran og mange flere.

På begynnelsen av 1980-tallet hadde Gered Mankowitz flere utstillinger i London, og ga også ut et par bøker i eget navn, som fikk  gode besøks– og salgstall. Siden da har Mankowitz kun hatt sporadiske oppdrag knyttet mot musikken, men heller konsentrert seg mot reklameindustrien og skriving av forskjellige bøker om sine egne arbeider. Gereds far var for øvrig forfatteren Wolf Mankowitz.

## Bibliografi
* 1995 : *Masons yard to Primrose Hill* (65-67)  Genesis Publications
* 1998 : *I Contact* (the Gered Mankowitz archives)  Genesis Publications

## Referanser


## Eksterne lenker
* Mankowitz' offisielle hjemmeside
Distriktet Muri

**Muri** er et forvaltningsdistrikt (Bezirk) i den sveitsiske kantonen Aargau som omfatter byregionen Muri der distriktets administrative sentrum ligger. Distriktets nabodistrikter er Bremgarten i nord og Lenzburg i vest. Den grenser i vest og i sør mot kantonen Luzern og i øst mot kantonene Zug og Zürich.
Muri dekker et areal på 138.96&nbsp;km² fordelt over 20 kommuner og hadde 30&nbsp;091 innbyggere i 2006.
Distriktet Rheinfelden

**Rheinfelden** er et forvaltningsdistrikt (Bezirk) i den sveitsiske kantonen Aargau som omfatter byregionen Rheinfelden der distriktets administrative sentrum ligger. Distriktets nabodistrikt er Laufenburg i øst. Den grenser i nord mot Tyskland og i sør mot kantonen Basel-Landschaft.
Rheinfelden dekker et areal på 112.09&nbsp;km² fordelt over 14 kommuner og hadde 40&nbsp;925 innbyggere i 2006.
Distriktet Zofingen

**Zofingen** er et forvaltningsdistrikt (Bezirk) i den sveitsiske kantonen Aargau som omfatter byregionen Zofingen der distriktets administrative sentrum ligger. Distriktets nabodistrikter er Aarau og Kulm i øst. Den grenser i nord mot kantonen Solothurn, i vest mot kantonen Bern og i sør mot kantonen Luzern.
Zofingen dekker et areal på 142.01&nbsp;km² fordelt over 18 kommuner og hadde 61&nbsp;493 innbyggere i 2006.
Distriktet Zurzach

**Zurzach** er et forvaltningsdistrikt (Bezirk) i den sveitsiske kantonen Aargau som omfatter byregionen Bad Zurzach der distriktets administrative sentrum ligger. Distriktets nabodistrikter er Baden, Brugg og  Laufenburg i sør. Den grenser i øst mot kantonen Zürich og i nord mot Tyskland.
Bremgarten dekker et areal på 129.99&nbsp;km² fordelt over 23 kommuner og hadde 31&nbsp;013 innbyggere i 2006.
Eskilstunahus län

**Eskilstunahus län** er et historisk svensk län og var ett av tre len i landskapet Södermanland. År 1683 ble de sammenført for å danne Södermanlands län. Residensen var det nå nedbrente Eskilstunahus slott.

De øvrige to lenene som var med i sammenslutningen var Nyköpings län og Gripsholms län.
Lakas – Christian Muslim Democrats

**Lakas Kampi Christian-Muslim Democrats**, bedre kjent som **Lakas Kampi CMD**, er et politisk parti på Filippinene som ble grunnlagt i 1991 av tidligere president Fidel V. Ramos og andre politikere som brøt ut fra Laban ng Demokratikong Pilipino (LDP). Partiet har en ideologi som er påvirket av kristendemokrati og islamsk demokrati, og har en sentrum-høyre posisjon i det politiske spekteret. Partiet har produsert to presidenter, Ramos og Gloria Macapagal Arroyo, samt en visepresident, Sara Duterte.

Partiet ble dannet som en sammenslåing av tre mindre partier: Partido Lakas ng Tao (Folkets makt-parti), National Union of Christian Democrats (Nasjonal union av kristne demokrater) og United Muslim Democrats of the Philippines (Forente muslimske demokrater på Filippinene). Partiet var opprinnelig kjent som Lakas–NUCD–UMDP, men forkortet senere navnet til Lakas–CMD.

Partiet var det ledende partiet i den såkalte People Power Coalition som vant valget i 1992 og 1998, med Ramos og Arroyo som presidentkandidater. Partiet var også en del av den regjerende koalisjonen under Arroyos andre periode fra 2004 til 2010. I 2008 fusjonerte partiet med Arroyos Kabalikat ng Malayang Pilipino (KAMPI) og dannet Lakas Kampi CMD, et helt nytt parti. I 2012 skiftet partiet navn tilbake til Lakas–CMD etter at mange medlemmer forlot KAMPI.

Partiet har siden vært delt mellom flertalls- og mindretallsblokkene i kongressen, og har støttet ulike presidentkandidater i valgene i 2010, 2016 og 2022. I det siste valget vant partiet visepresidentposten med Sara Duterte som kandidat, samt ble det største partiet i Representantenes hus med Martin Romualdez som taler. Partiet er for tiden en dominerende medlem av UniTeam-alliansen ledet av president Bongbong Marcos.

## Referanser


## Eksterne lenker
*
Colotini

* *se systematisk inndeling*

**Colotini** er en delgruppe av hvitvingene. De fleste artene finnes i varmere strøk. I Europa er bare én art representert.

## Utseende
Artene i denne gruppen varierer mye i utseende, men mange er forholdsvis store og fargerike, selv om det også i denne gruppen finnes mange hvite arter.

## Levevis
De fleste av artene har larver på planter i kapersfamilien (Capparidaceae). Disse sommerfuglene lever mest på tørre og varme steder.

## Utbredelse
Gruppen hører hjemme i Afrika og Sørøst-Asia. Én art, *[[Colotis evagore]]*, forekommer såvidt i Europa, i det sørligste Spania.

## Systematisk inndeling
Colotini har flere slekter på verdensbasis, men bare én slekt er representert i Europa, med én europeisk art.

* sommerfugler (Lepidoptera) 
** gruppe / overfamilie **[[dagsommerfugler]]** (Papilionoidea)
*** familie hvitvinger (Pieridae) 
**** delgruppe Pierinae
***** delgruppe / stamme Colotini – ikke i Norge
****** slekt *[[Hebomoia]]* Hübner, 1819  – 2 arter, Asia
****** slekt *[[Colotis]] *Hübner, 1819 – ca. 50 arter, de aller fleste i Afrika, én europeisk art:
******* *[[Colotis evagore]]* (Klug 1829)
****** *[[Calopieris eulimene]]* (Klug, 1829)  – nordøstlige Afrika og Arabia
****** slekt *[[Eronia]]* Hübner, 1823  – 2 arter, Afrika
****** slekt *[[Nepheronia]]* Butler, 1870  – 4 arter, Afrika
****** slekt *[[Pareronia]]* Bingham, 1907 – 13 arter, Sørøst-Asia

## Kilder
*  Pierinae – http://www.nic.funet.fi/
* Fauna Europaea Web Service (2004) Fauna Europaea version 1.1, www.faunaeur.org .

## Eksterne lenker
*
Halstad

**Halstad** er en by i Norman County i Minnesota i USA. Byen hadde 597 innbyggere ved folketellingen i 2010.  Byen er bare 0,8 kvadratkilometer, alt er landområde. U.S. Route 75 og Minnesota State Highway 200 er to av hovedveiene til Halstad.

Brua på Highway 200 som krysser Red River ble erstattet tidlig i 1970-årene etter at stadige oversvømmelser gjorde den ubrukelig. Landskapet her er helt flatt, det hever seg bare en tomme på en mile mange steder, så når det er flom i Red River, og elven går over sine bredder, blir området som står under vann, svært stort.

Byen er oppkalt etter Ole Halstad, som hadde det første postkontoret på gården sin, som han etablerte i 1871 og fikk postkontor året etter. Den lå litt utenfor nåværende bykjerne. Postkontoret beholdt navnet da det ble flyttet til nåværende lokalitet og ble en del av butikken til Erik K. Brandt, som etablerte seg i 1878. 28. desember 1892 ble byen en del av Norman County. På denne tiden kom også Great Northern Railway til  Halstad. Dermed ble det lettere for bøndene å få det de dyrket til markedet og å få inn det de trengte på gårdene. Den gjorde det også lettere for folk å reise til området, så byen vokste sterkt.

Metodistene bygget den første kirke i Halstad i 1889. Tre år senere begynte Halstad Lutheran Church med møter på skolen. En rekke personer med norsk avstamming står som grunnleggere av denne menigheten i 1892: Johannes Aaring, S. S. Moen, Johannes Melting (Leaunet), Jacob Leaunet, Iver Lien, G. K. Vikan, O. H. Viker, Knute Slette, Andreas Haagenson, Ole O. Landsem, Johannes Reitan, Arnt Melting, Eilert Johnson, Johannes Lyng, E. K. Brandt, Lars E. Norby og Mikkel Ranum. Pastor A. O. Megrund tok mot kall fra menigheten og hold sin første gudstjeneste i Halstad 12. juni 1892.

## Referanser


## Eksterne lenker
* 
* Halstad, A Century of Memories, 1983 (tekst og historiske bilder)
Oslo (Florida)

**Oslo** er et bebodd, lite sted på østkysten av Florida i USA, i Indian River County. Stedet har en skole, *Oslo Middle School*, og ligger ved U.S. Route 1.

## Referanser
Cagsaua

**Cagsaua** var en by i Albay på Filippinene. Den ble ødelagt i 1903 av amerikanske styrker under den filippinsk-amerikanske krig.

En ny bebyggelse er oppstått på stedet, og ligger nå til Daraga.

## Eksterne lenker
*
Uno Palmström

**Uno Palmström** (født 9. august 1947 i Vänersborg i Sverige, død 27. april 2003 i Stockholm) var en svensk forfatter, journalist, redaktør, oversetter og forlagsmann.

Palmström var utdannet ved Journalisthögskolan i Göteborg. Han arbeidet som journalist i Göteborgs-Tidningen i Göteborg og i Stockholm, senere som forlegger i Arbetarkultur, forlagsredaktør i forlaget Askild & Kärnekull, forlagsredaktør og forlagssjef på forlaget Rabén Prisma. Fra 2002 og inntil sin død i 2003 var han sjefredaktør for bransjetidsskriftet *Svensk Bokhandel*.

I 1976 debuterte Palmström med kriminalromanen *Kuppen*, den første i en serie med den lettere alkoholiserte Dagens Nyheter-journalisten Olle Lyck i hovedrollen. Utover sitt kriminallitterære forfatterskap skrev han også barne- og ungdomsbøker. Han dramatiserte i 1980 sine romaner *System 84* og *Mördare! Mördare!* for fjernsyn, og skrev i 1985 sammen med Anna-Maria Hagerfors manus for fjernsynsserien *Nya Dagbladet*.

## Bibliografi
* *Kuppen* (1976)
* *System 84* (1978)
* *Mördare! Mördare!* (1980)
* *Där kanonen blommar* (1982)
* *Slutstation Stockholm* (1983)
* *Maratonmannen* (1984)
* *-om någon är född eller död* (1986)
* *Fjärde linjen* &ndash; ungdomsbok (1987) sammen med Hans Erik Engqvist
* *Fjärde linjen och den försvunna flickan* &ndash; ungdomsbok (1988) sammen med Hans Erik Engqvist
* *Hundarna yla för lik* (1989)
* *Fjärde linjen och och lyktgubbarna* &ndash; ungdomsbok (1989) sammen med Hans Erik Engqvist
* *Bara till graven* (1990)

### Oversettelser til norsk

## Eksterne lenker
* Föreningen Kriminalförfattare i Stockholm: Uno Palmström
* Svensk Bokhandel: Uno Palmström, redaktør 2002-2003
North Haven

**North Haven** er en forstadsby i New Haven County i Connecticut i utkanten av New Haven. Ved folketellingen i 2010 hadde byen 24 093 innbyggere.

## Referanser


## Eksterne lenker
*
Sicko

***Sicko*** er en amerikansk dokumentarfilm fra 2007 regissert av Michael Moore. Filmen gransker USAs helsevesen, som sammenlignes med de lovregulerte kollektive helseforsikringene i land som Storbritannia, Frankrike, Canada og Cuba. Dokumentaren er gjennomgående kritisk til det amerikanske systemet. 

Filmen hadde verdenspremiere på Filmfestivalen i Cannes den 19. mai 2007.

Det ble også gjort intervjuer i Norge, men de ble droppet fordi norske forhold ligner mye på franske og engelske, som er representert i filmen.

## Sammendrag
Ifølge denne filmen lever nesten femti millioner amerikanere uten forsikringer, eller rett til helse-hjelp. Men folk som har forsikringer, ofte blir offer for bedrageri og byråkrati fra forsikringsselskapene. Intervju med mennesker som tror de har tilstrekkelig dekning fra forsikringsselskapene, blir likevel nektet hjelp. Ansatte i forsikringsselskaper beskriver forskjellige kostnadsbesparende tiltak som gir bonus til ansatte som finner på grunner til at selskapet skal unngå å betale for nødvendige behandlinger til forsikringstakere, og dermed øke selskapets lønnsomhet. I tillegg arbeider lobby-organisasjoner i Washington D.C for å hindre nye reformer rundt offentlig finansiert helsevesen.

I Canada forsøker Michael Moore å fremheve forskjellene mellom det amerikanske og det kanadiske helsesystemet. Han intervjuer blant annet personale og syke personer i et akuttmottak ved et offentlig sykehus i Canada. I Storbritannia, hvor National Health Service (NHS) er et offentlig-finansiert helsevesen, intervjuer Michael Moore flere pasienter. Han spør hva slags sykehus-utgifter folk i Storbritannia pådrar seg, og får vite at de ikke har fått noen slike store utgifter. Moore besøker også et apotek i Storbritannia, hvor flere medisiner er gratis eller subsidiert av myndighetene. I tillegg får pasienter med veldig lav inntekt også dekket en del reise-utgifter hvis de må til sykehus.

Tilbake til USA avslører intervjuer med redningsarbeidere, som meldte seg frivillig etter angrepene 11. september 2001, ble nektet økonomisk støtte fra myndighetene etter at de utviklet fysiske eller psykiske sykdommer. Michael Moore reiser sammen med dem til Havanna, hvor de kjøper billig medisin og får gratis medisinsk behandling ved Hermanos Ameijeiras Hospital. Filmen avsluttes med at Moore går mot USAs hovedstad med en kurv full av klær, og sarkastisk sier myndighetene burde vaske alle klærne hans, frem til det kommer en bedre dag for syke og hjelpesløse amerikanere som ikke mottar noen helsehjelp.

## Referanser


## Eksterne lenker
*
Bever (band)

**Bever** var et norsk progrock-band fra Sandnes som ble startet i 1989. Grunnlaget for spillestilen ligger i bandet Primus sin stil, men har også blitt kalt en krysning mellom Primus og King Crimson. De spilte på Quartfestivalen i 1995.

Bandet var på Hotell Neptun ved Mjøsa og spilte inn 17 låter sommeren 1993.

## Medlemmer
* Tore Rygh (vokal)
* John R. Jacobs (gitar)
* Kristian Rygh (trommer)
* Erik Andersson (bassgitar)

Åsmund Olav Windsland spilte gitar fra oppstarten og til høsten 1989.
Med denne besetningen ga bandet ut en så kalt demokassett.

Torfinn Øverland kom inn etter Windsland, som gitarist og på      låtskriversiden, t.o.m. utgivelsen av *Gnu*, 1991.

## Diskografi
* *Gnu* (EP) (1991)
* Pool (1995)

I tillegg har de medvirket på følgende samlinger:

* enkeltspor (*Animals In Motion*) på *Rock Furore CD10 (Nr. 26 – 3/94)* (1994)
* enkeltspor (*Fire Hose Reel*) på *Totalnekterplata – 94* (1994)
* enkeltspor (*Animals In Motion*) på *The Artgenda Music – Artgenda '96* (1996)
* enkeltspor (*Passover*) på *Balance. From the Joy Division Reservoir* (1997)

## Eksterne lenker
* Sporliste fra ''Gnu''
* Sporliste fra ''Pool''
* Anmeldelse av konsert på samfundet (1995)
Talk (andre betydninger)

**Talk** kan referere til:

* Talk, et mineral
* *[[Talk (film)]]*, fra 1994
* Talk (blad), et nedlagt blad

## Programvare
* talk (Unix), et Unix-program
* Google Talk, hurtigmeldingsprogramvare

## Musikk
* «Talk» (sang), en singel fra Coldplay
* ''Talk'' (album), musikkalbum av Yes
* Talk Talk, et synthpopband fra 1980-årene
Guro Sandsdalens litteraturpris

**Guro Sandsdalens litteraturpris** var en norsk litteraturpris som ble utdelt årlig fra 2003 til 2010 til norske barne- og ungdomsbokforfattere som skriver på nynorsk.

Prisen ble innstiftet i 2002 til minne om forfatteren Guro Sandsdalen (1916-2000), og ble første gang utdelt i 2003. Etter Sandsdalens død ble det opprettet et minnefond som skulle brukes til prispenger fram til fondet var oppbrukt, noe det var etter utdelingen i 2010.  Prisen ble administrert av Det Norske Samlaget.

## Prisvinnere
* 2003: Ragnfrid Trohaug 
* 2004: Lars Mæhle
* 2005: Arnfinn Kolerud
* 2006: Hilde K. Kvalvaag
* 2007: Ingelin Røssland
* 2008: Laura Djupvik
* 2009: ''ikke utdelt
* 2010: Eivor Vindenes og Maria Parr

## Referanser



## Eksterne lenker
* samlaget.no
Næringsregion

**Næringsregioner** er et begrep som benyttes av Næringslivets Hovedorganisasjon (NHO) for å analysere og sammenligne næringslivet i alle de 83 ulike deler av landet som Telemarksforsking i Bø har definert som selvstendige næringsregioner, i hovedsak basert på de politiske enhetene for interkommunalt samarbeid i interkommunale regionråd.

Siden 2004 har man årlig gjennomført en evaluering av hver region som kalles for *Nærings-NM* ut ifra fire delindekser:
* Lønnsomhet (andel foretak med positivt resultat før skatt)
* Vekst (andel selskaper med omsetningsvekst høyere enn prisindeksen)
* Nyetableringer (andelen nyregistrerte selskap av eksisterende, Enhetsregisteret)
* Næringslivets størrelse (antall arbeidsplasser i privat sektor sammenlignet med folketallet i regionen)

Formålet med næringslivsindeksen og rangeringen er både å belyse næringsutviklingen i den enkelte regionen og samtidig identifisere årsaker til fremgang eller motgang, som et verktøy både for næringsliv og myndigheter for å vite hvor man står i forhold til andre regioner det er naturlig å sammenligne seg med, og lære av hverandre.

## Liste over næringsregioner i Norge
pr. august 2007

* 9K Vestfold (Vestfold)
* Sandefjord/Larvik (Vestfold)
* Grenland (Telemark)
* Vestmar (Telemark)
* Midt-Telemark (Telemark)
* Vest-Telemark (Telemark)
* Mandalsregionen (Vest-Agder)
* Lister (Vest-Agder)
* Dalane (Rogaland)
* Stavangerregionen (Rogaland)
* Ryfylke (Rogaland)
* Haugalandet (Rogaland)
* Sunnhordland (Hordaland)
* Hardanger (Hordaland)
* Voss (Hordaland)
* Osterfjorden (Hordaland)
* Bjørnefjorden (Hordaland)
* Bergen og Askøy (Hordaland)
* Øygarden og Sotra (Hordaland)
* Nordhordland (Hordaland)
* Sogn (Sogn og Fjordane)
* HAFS (Sogn og Fjordane)
* Sunnfjord (Sogn og Fjordane)
* Nordfjord (Sogn og Fjordane)
* Søre Sunnmøre (Møre og Romsdal)
* Storfjord (Møre og Romsdal)
* Ålesundregionen (Møre og Romsdal)
* Romsdal (Møre og Romsdal)
* Nordmøre (Møre og Romsdal)
* Hitra/Frøya (Sør-Trøndelag)
* Orkdalregionen (Sør-Trøndelag)
* Oppdalregionen (Sør-Trøndelag)
* Trondheimsregionen (Sør-Trøndelag)
* Stjørdalsregionen (Nord-Trøndelag)
* Innherred (Nord-Trøndelag)
* Fosen (Nord-/Sør-Trøndelag)
* Indre Namdal (Nord-Trøndelag)
* Midtre Namdal (Nord-Trøndelag)
* Kystgruppen (Nord-Trøndelag)
* Sør-Helgeland (Nordland)
* Indre Helgeland (Nordland)
* Vefsn (Nordland)
* HALD (Nordland)
* Ytre Helgeland (Nordland)
* Salten (Nordland)
* Ofoten (Nordland)
* Lofoten (Nordland)
* Vesterålen (Nordland)

## Referanser


## Eksterne lenker
* Nærings-NM 2007
Bever (andre betydninger)

**Bever** har flere betydninger:

* Bever – stor gnager i beverfamilien og, sammen med amerikabever, én av to nålevende bevere
* Bever (band) – norsk progrock-band
* Bever (Belgia) – belgisk kommune i Flamsk Brabant i Belgia
* Bever (elv) – elv i Nordrhein-Westfalen i Tyskland
* Bevere – slektsgruppe av store gnagere
* Beveren – belgisk kommune i Øst-Flandern
* Beverdemning – et byggverk gjort av bevere
* Beverfamilien – familiegruppe av store gnagere
* Bevergjel – et sekret som kommer fra en kjertelpung bevere har
* Beverhatt  – en hatt gjort av beverhårsfilt
* Beverhytte – en bolig gjort av bevere
Zymologi

**Zymologi** (av gresk *zyme* 'surdeig', og *logos* 'ord'), også kalt **fermenteringslære** eller **zymurgi**, er forskning på fermentering. Det inngår under biokjemiske studier. De som studerer zymologi kan kalles zymologer.

## Referanser
Israelvis

**Israelvis** er et rockeband fra Trondheim som har spilt sammen fra 1988. Bandet bestod i utgangspunktet av medlemmer fra Angor Wat, et punkeband med tilknytning til UFFA-miljøet i Trondheim som la opp i 1988. Før den første plata ble utgitt gikk de en periode under navnet *Vampire State Building*, det endelige navnevalget ble tatt natten før omslaget til *Sweet Bird of Truth* skulle bestemmes.

*Sweet Bird Of Truth* var bandets debut på platemarkedet, en 7-tommer som kom i 1989, og de fulgte opp med LPen *Heart To Heart Politics* senere samme år. Det første året besto bandet av Tor Egil «Gillo» Ingebrigtsen (bass), Viggo Mastad (gitar), Bård Noodt (sang) og Jens-Petter Wiig (trommer), men da de ga ut sitt andre album, *Half Past Heaven* i 1990, var Noodt ikke lenger med og Mastad hadde overtatt som vokalist i det som nå var en trio.

Israelvis har gitt ut 6 LP-er i tillegg til flere singler og konsertalbum og oppnådde på 90-tallet en stor grad av suksess i det alternative musikkmiljøet i Norge og Tyskland. Denne suksessen har ført til at de har vært med på mange samlealbum i tillegg til sine egne utgivelser. Deres foreløpig siste studioalbum kom ut i 2005.

Bandet ble gjenforent sommeren 2010 for en enkeltstående konsert på Pstereofestivalen i Trondheim, og benyttet samtidig anledningen til å spille inn singelen «Random City», med Katja Benneche Osvold (Life… But How To Live It?) som gjesteartist.

## Diskografi (utvalg)
**Album:**
* *Heart to Heart Politics* (1989)
* *Half Past Heaven* (1990)
* *We Only Live Twice* (1992)
* *Albino Blue* (1993)
* *Eurosis* (1996)
* *The Israelvis Effect* (2005)

**EP og singler:**
* *Sweet Bird of Truth* (1989)
* *Bitter Lennon* (1992)
* *Mutilation* (1993)
* *Church of Israelvis* (1995)
* *Random City*, feat Katja (2010)

**Bidrag til samleplater:**
* «Harru sett mor Jord» (voc Jan B. Vindheim) Grønn Salat (1989)
* «Dyrevise» – *[[Ellediller og Krokofanter]]* (1996)
* «Mine klamme hender» – *[[Det beste til meg og mine venner]]: En hyllest til Joachim Nielsen* (2005)

## Litteratur
* *UFFA 1981–2006: alternativ ungdomskultur i Trondheim* (Tapir akademisk forlag, 2006, ISBN 82-519-2164-3)

## Eksterne lenker
* 
* Bandets offisielle hjemmeside
* Bandets offisielle myspace side
*  Angor Wat sin offisielle myspace side 
* Om bandet på www.mic.no
* Bandets stamtre
* http://regnbueforlaget.no/lyder/harrusettmorjord.mp3 Harru sett mor Jord?
Elias Storm

**Elias Storm** (født 19. juli 1979 i Stockholm) er en svensk fotballspiller som spiller i forsvar. 

Kom til Djurgårdens IF før 2002-sesongen, men ble lånt ut i høsten 2005 og høsten 2006, på grunn av lite spilletid. Etter 2006-sesongen gikk kontrakten ut, og han fulgte klubbkameraten Abgar Barsom til det greske andredivisjonslaget Messinaikos. Her ble han veldig kort, på en seksmåneders kontrakt, før han kom til FK Haugesund. Han ble i klubben ut 2009-sesongen.

I tiden i Djurgården spilte Storm blant annet mot Juventus i den tredje kvalikrunden til Champions League 2004.

## Meritter
* SM-gull (3)*: 2002, 2003 og 2005 med Djurgårdens IF
* Cupgull (3)*: 2002, 2004 og 2005 med Djurgårdens IF
* UEFA-cupspill i 2004 med Djurgårdens IF

** Det er uklart hvor mange av gullene Storm faktisk fikk, grunnet lite spilletid.*

## Referanser


## Eksterne lenker
* 
* Elias Storm klar for DIF (2001-11-23)
* Spillerstatistikk for Storm 2003-2006 i Djurgårdens IF (svenskfotboll.se)
* Spillerstatistikk for  Storm 2005 i GIF Sundsvall (svenskfotboll.se)
* Spillerstatistikk for  Storm 2006 i Örgryte IS (svenskfotboll.se)
Lavfly

* *[[Cryphia]]*
* *[[Victrix]]*

**Lavfly** (Bryophilinae) er en gruppe av sommerfugler som hører til den store familien nattfly (Noctuidae). Larvene lever på lav. Det er funnet tre arter i Norge.
## Utseende
Middelsstore (vingespenn 24 – 34&nbsp;mm), forholdsvis slanke nattfly. Forvingene er avrundet trekantede og forholdsvis smale, gråspraglete, ofte med et lett grønnskjær. Bakvingene er vanligvis bleke med en silkeaktig glans.
## Levevis
Larvene lever på lav, særlig slike som vokser på trær. Skjegglavflyet (*Victrix umovii*) er knyttet til skjegglav. Larveutviklingen kan ta to år. De fleste lavflyene er sjeldne, og de er sannsynligvis truet av intensivt skogbruk som fjerner gamle, lavovergrodde trær.

## Systematisk inndeling / norske arter

* Ordenen sommerfugler, Lepidoptera Linnaeus, 1758
** Gruppen Glossata 
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien Noctuoidea
************ Familien nattfly, Noctuidae
************* Underfamilien **lavfly, Bryotrophinae**
************** Grått lavfly, *Cryphia raptricula* (Denis & Schiffermüller, 1775)
************** Klippelavfly, *[[Cryphia domestica]]* (Hufnagel, 1766)
************** *[[Cryphia algae]]* (Fabricius, 1775) – ikke funnet i Norge
************** Skjegglavfly, *[[Victrix umovii]]* (Eversmann, 1846)

## Kilder
* Norges sommerfugler – Nattfly https://archive.today/20100519141757/http://www.toyen.uio.no/fagene/zoologi/insekter/norlep/noctuidae/noc_fam.html
* Aarvik, L., Beggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Nordk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/c/cryphia_algae.html
## Eksterne lenker
*
Eustrotiinae

* *[[Deltote]]*
* *[[Eublemma]]*
* *[[Protodeltote]]*

**Eustrotiinae** er en gruppe av sommerfugler som tilhører den store familien nattfly (Noctuidae). Det er kjent tre arter fra Norge. Gruppen inkluderer også Eublemminae, som av noen blir betraktet som en underfamilie for seg.

## Utseende
Eustrotiinae er små nattfly (vingespenn for de nordiske artene 15 – 26&nbsp;mm), forholdsvis slanke med mer eller mindre grå vinger.

## Levevis
De fleste artene har larver som lever på gress eller starr, men noen lever også på planter i kurvplantefamilien.

## Systematisk inndeling / norske arter

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien Noctuoidea
************ Familien nattfly, Noctuidae
************* Underfamilien Eustrotiinae
************** Hvitkantet glansfly, *[[Protodeltote pygarga]]* (Hufnagel, 1766)
************** Starrglansfly, *[[Deltote uncula]]* (Clerck, 1759)
************** Sanddvergfly, *[[Eublemma minutata]]* (Fabricius, 1794)

## Kilder
* Norges sommerfugler – Nattfly https://archive.today/20100519141757/http://www.toyen.uio.no/fagene/zoologi/insekter/norlep/noctuidae/noc_fam.html
* Aarvik, L., Beggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Nordk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/p/protodeltote_pygarga.html
## Eksterne lenker
*
Pes

:*For det latinske ordet for måleenheten fot, se [[Fot (mål)]].*

**Pes** (russisk: Песь) er en elv i Novgorod og Vologda oblast i Russland og er en av sideelvene til Tsjagoda fra høyre i nedbørfeltet til Volga. Elven er 145 kilometer lang og har et nedbørfelt på  Rundt 123 kilometer fra munningen har elven en middelvannføring på .

Av steder langs elven finner man Khvojnaja, Sazonovo og Tsjagoda. De største sideelvene er Rattsa fra venstre og Kusjavera fra høyre. Elven er for øvrig en populær elv for fiske og vannsport.

## Referanser
Gamle romerske lengdemål

**Gamle romerske lengdemål** var i stor grad bygd på antikkens greske system for lengdemål, som igjen bygde på oldtidens egyptiske og mesopotamiske. De romerske enheter var forholdsvis konsistente og godt dokumentert.

## Lengde
Den grunnleggende enhet for romerske lengdemål var *pes* eller romersk fot. Engelske undersøkelser av dens forhold til fot i England går tilbake til minst 1647 da John Greaves utga avhandlingen *Discourse on the Romane foot*. Greaves besøkte Roma i 1639, og undersøkte målenheten av en fot på graven til Titus Statilius Aper; målenheten på statuen av Cossutius som tidligere sto i hagen til den pavelige sekretær Angelo Colocci; den flytende måleenheten *[[congius]]* til Vespasian tidligere målt av spanjolen Villalpandus; et antall målestaver av messing som ble funnet i Romas ruiner; helleleggingene på Pantheon, og mange andre antikke romerske bygninger; og avstanden mellom milepælene langs veien Via Appia. Greaves konkluderte med den enheten for fot han fant på statuen av Cossutius var den «sanne» romerske fot, og rapporterte disse verdiene sammen med jernstandarden for engelsk i Guildhall in London (30,4919 cm):

Tabellen nedenfor er over romerske lengdemål og deres motsats i romerske fot (som basis) og lengdemål i metersystemet. Det romerske målesystemet har influert sterkt på mange av våre moderne lengdeenheter, som fot(I) og tomme(II), og i mindre grad også linje(III) og skruppel(IV) som imidlertid gjerne ikke brukes lenger. Disse enhetene ble opprinnelig inndelt med romertall (som vist i parentes) og var tolvtedeler av hverandre, med utgangsenheten akt som primærenhet for inndelingen i romertall. En fot var således 1/12 av en akt, mens en tomme var 1/12 av en fot osv. I dag skriver vi helst disse enhetene med apostrofer, eksempelvis 12' (fot) eller 12 (tommer), men opprinnelsen var altså romertall.

Alle lengder nevnt nedenfor er cirka lenger:

## Gamle norske enheter for lengde

## Referanser


## Eksterne lenker
* Proposal to Add Ancient Roman Weights and Monetary Signs to UCS (Universal Character Set)  (PDF)
Psaphidinae

* *[[Allophyes]]*
* *[[Brachionycha]]*
* *[[Xylocampa]]*

**Psaphidinae** er en gruppe av sommerfugler som tihører den store familien nattfly (Noctuidae). Det er funnet tre arter i Norge.

## Utseende
Medlemmene i Psaphidinae er middelsstore til relativt store nattfly (vingespenn for de nordiske artene 33 – 56&nbsp;mm), mer eller mindre grå på farge. Antennene er tydelig fjærformede. Larvene lever på ulike busker og løvtrær, irrfly (*Allophyes oxyacanthae*) gjerne på hagtorn og slåpetorn og vivendelfly (*Xylocampa areola*) på vivendel.

## Systematisk inndeling / norske arter

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien Noctuoidea
************ Familien nattfly, Noctuidae
************* Underfamilien Psaphidinae
************** Vårlurvefly, *Brachionycha nubeculosa* (Esper, 1785)
************** Irrfly, *[[Allophyes oxyacanthae]]* (Linnaeus, 1758)
************** Vivendelfly, *[[Xylocampa areola]]* (Esper, 1789)

## Kilder
* Norges sommerfugler – Nattfly https://archive.today/20100519141757/http://www.toyen.uio.no/fagene/zoologi/insekter/norlep/noctuidae/noc_fam.html
* Aarvik, L., Beggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Nordk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/a/asteroscopus_sphinx.html og http://www2.nrm.se/en/svenska_fjarilar/a/allophyes_oxyacanthae.html

## Eksterne lenker
*
Fingerbredde

**Fingerbredde** (av latin *digitus* og norrønt *fingrbreiða*) er et urgammel lengdemål som har vært brukt over hele Europa og Skandinavia, også i Norge. I det gamle Romerriket kalt *digitus*, tilsvarende 1,85 cm. I Skandinavia gjerne tilsvarende som 1/16 fot eller 3/4 tommer.

En fingerbredde var opprinnelig bredden av langfingeren, målt på tvers av negleroten. Fot og tommer har imidlertid variert mye opp gjennom tidene i Skandinavia, og det har da også fingerbredden gjort. Om målet fortsatt hadde vært aktuelt, ville det tilsvart 1,905 cm. Det har imidlertid vært både større og mindre.

## Se også
* Gamle nordiske lengdemål
* Gamle romerske lengdemål